Diari Oficial de la Generalitat Valenciana


Sumari del DOGV 2775, del 21-06-1996 (1996/838536)

RESOLUCIÓ de 10 de juny de 1996,de la Universitat de València, per la qual es convoca una oferta pública de tècnic superior d'investigació d'aquest organisme, amb contracte laboral eventual. (projecte: «Noves dianes per a la teràpia antifúngica. Biologia molecular del dimorfisme en Candida albicans»).
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2775

Data del DOGV
:   21-06-1996

Secció del DOGV
:   AUTORITATS I PERSONAL

Número del document
:   1996/838536


Data del document
:   10-06-1996

Organisme emissor
:   Universitat de València

Tipus de document
:   Resolució

RESOLUCIó de 10 de juny de 1996,de la Universitat de València, per la qual es convoca una oferta pública de tècnic superior d'investigació d'aquest organisme, amb contracte laboral eventual. (projecte: «Noves dianes per a la teràpia antifúngica. Biologia molecular del dimorfisme en Candida albicans»).   
El Rectorat de la Universitat de València, fent ús de les atribucions que li confereix l'article 18, en relació amb l'article 3.e de la Llei de Reforma Universitària, convoca una oferta pública de tècnic superior d'investigació d'acord amb les bases següents:  
1) Denominació del lloc de treball: tècnic superior d'investigació.  
2) Classificació del lloc de treball:  
- Grup: A  
- Complement de destinació: 17  
- Complement específic: E 024   
3) Objecte i període: Anàlisi dels mecanismes responsables del dimorfisme en Candida albicans.  
La durada del contracte serà determinada per la durada del projecte i la disponibilitat de pressupost.  
4) Jornada de treball: 12 hores setmanals.  
5) Perfil de la plaça: estudi de les macromolècules que formen la paret cel·lular de les dues formes de  
Candida albicans i analitzar les seues possibles interaccions i els enzims responsables de les unions covalents entre elles.  
6) Requisits dels aspirants:  
- Tenir nacionalitat espanyola o, d'acord amb el que estableix la Llei 17/1993, de 23 de desembre (BOE de 24 de desembre de 1993), sobre l'accés a determinats sectors de la funció pública dels nacionals dels altres estats membres de la Unió Europea, tenir la nacionalitat d'un país membre o ser de qualsevol d'aquells estats a què, en virtut de tractats internacionals establerts per la Unió Europea i ratificats per Espanya, siga aplicable la lliure circulació de treballadors, en els termes en què aquesta està definida en el tractat constitutiu de la Unió Europea.  
- Tenir complits 18 anys el dia en què finalitze el termini de presentació de sol·licituds.  
- Llicenciat en Farmàcia o Biologia.  
- Experiència en investigació en fongs dimòrfics.  
- No estar inhabilitat per a l'exercici de funcions públiques.  
- No haver estat separat mitjançant expedient disciplinari de qualsevol administració o treball públic.  
 7) Mèrits preferents:  
- Títol de doctor relacionat amb el tema.  
- Experiència en laboratoris d'investigació.  
- Publicacions relacionades amb el tema.  
8) Sistema selectiu de la plaça:  
- Valoració del currículum dels aspirants (d'acord amb el barem que figura a l'annex II).  
- Entrevista amb el tribunal.  
9) Tribunal: el tribunal qualificador és el que figura a l'annex III d'aquesta convocatòria.  
Els membres del tribunal hauran d'abstenir-se d'intervenir quan es troben en alguna circumstància de les fixades als articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
El president podrà sol·licitar als membres del tribunal una declaració expressa de no trobar-se en les circumstàncies fixades en els articles esmentats.  
El tribunal resoldrà tots els dubtes que puguen sorgir en l'aplicació d'aquestes normes, i allò que calga fer en els casos no establits.  
El procediment d'actuació del tribunal s'ajustarà en cada moment a allò que disposa la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.   
10) Presentació d'instàncies: Les instàncies, juntament amb el currículum, cal presentar-les al Registre de Gerència de la Universitat de València (carrer de l'Antiga Senda de Senent, 11, baix), en el termini de 20 dies hàbils a partir de l'endemà de la publicació d'aquesta resolució en el Diari Oficial de la Generalitat Valenciana.   
Així mateix, cal presentar certificats compulsats de tots els requisits i mèrits que es fan constar en el currículum.  
11) Sol·licituds: s'haurà d'utilitzar el model que figura a l'annex I d'aquesta convocatòria, que es podrà recollir al Servei d'Investigació de la Universitat de València (c/ de l'Antiga Senda de Senent, 11, 3a planta).  
12) Norma final: aquesta convocatòria, les seues bases i tots els actes administratius que es puguen  
derivar d'aquesta i de les actuacions del tribunal, podran ser impugnats per les persones interessades en els casos i la forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, l'administració, si escau, podrà revisar les resolucions del tribunal, d'acord amb l'esmentada norma.   
València, 10 de juny de 1996.- El vicerector d'Organització Administrativa: Lluís Guia Marín.  
ANNEX II  
Barem  
- Titulació acadèmica superior a la necessària per a accedir a la plaça: de 0 a 2 punts.  
- Experiència professional afí al perfil de la plaça: fins a 1 punt per any treballat, amb un  
màxim de 5 punts.  
- Idiomes: de 0 a 3 punts.  
- Altres mèrits afins a la plaça (publicacions, beques, cursos, programa del tercer cicle, etc.): de  
0 a 4 punts.  
- Entrevista: de 0 a 4 punts.  
ANNEX III  
Tribunal titular  
- President: José Pedro Martínez García (director del Departament de Microbiologia i Ecologia).  
- Vocals:  
· Rafael Sentandreu Ramón (professor del Departament de Microbiologia i Ecologia i director del projecte).  
· Fernando Sánchez Carmen (responsable de la Secció de Gestió de la Investigació).  
· Dos representants del Comitè d'Empresa, a proposta d'aquest òrgan.  
- Secretària: Lucía Echevarría Gil (cap del Servei d'Investigació).  
Tribunal suplent  
- President: Federico Uruburu Fernández (catedràtic del Departament de Microbiologia i Ecologia)  
- Vocals:  
· Eulogio Valentín Gómez (professor del Departament de Microbiologia i Ecologia)  
· Ana Cortés Herrero (directora de l'OTRI)  
· Dos representants del Comité d'Empresa, a proposta d'aquest òrgan.  
- Secretària: Aurora Bravo Sereno (cap del Negociat de Gestió Administrativa del Servei d'Investigació).